钦定古今图书集成/明伦汇编/皇极典/第171卷 > 陈
## 钦定古今图书集成/明伦汇编/皇极典/第171卷 > 陈

### 武帝受梁禅仍梁封号曰陈

按《陈书武帝本纪》，梁太平二年九月，梁帝诏进高祖
位相国，总百揆，封十郡为陈公。永定元年冬十月乙
亥，高祖即皇帝位于南郊，柴燎告天曰：“梁氏以圮剥
荐臻，历运有极，钦若天应，以命于霸先。敬简元辰，升
坛受禅，告类上帝，用答民心。永保于我有陈，惟明灵
是飨。”

按《北齐书文宣帝本纪》：“天保八年，陈霸先弑其主方
智自立，是为陈。”